Niels Krabbe

Niels Kaare KRABBE (1-an de julio 1951) estas dana ornitologo kaj birdokonservisto dum multaj jaroj, bazita ĉe la Vertebrula Sekcio de la Zoologia Muzeo, Universitato de Kopenhago, kaj tutorita de Jon Fjeldså. 

 Kariero 
Liaj esplorinteresoj estas diversaj aspektoj de ornitologio, precipe bioakustiko, konservado, kaj sistematiko kaj altecajn ŝanĝojn de Scytalopus Rinokriptedoj. Li laboris amplekse en Andoj, precipe Ekvadoro, kaj verkis la paserinan sekcion de Birds of the High Andes (1990) kaj la raportojn pri la plej multaj andaj specioj en Threatened Birds of the Americas (1992). Li helpis konstrui grandan histokolekton en la Zoologia Muzeo kaj verkis aŭ kunaŭtoris plurajn bioakustikajn publikaĵojn kaj kolege reviziitajn artikolojn en sciencaj revuoj.

Ekde 1998 li kunlaboris kun la Fundación de Conservación Jocotoco pri konservado de ekvadoraj birdoj, atentante speciale la palkapan brosfringelon (Atlapetes pallidiceps), kiun li serĉis dum pluraj jaroj. Oni timis, ke la specio estas formortinta, sed li finfine trovis malgrandan populacion en 1998. Nur 10–22 paroj restis, sed pro konservadaj klopodoj, ĝi nun resaniĝas, kun ĉirkaŭ 100 paroj kalkulitaj ekde 2009, kiam la rezervejo saturiĝis per teritorioj.

Birdospecioj priskribitaj de aŭ kun Niels Krabbe
 Ĉokoa skitalopo (Scytalopus chocoensis) (1997)
 Ĉuskea skitalopo (Scytalopus parkeri) (1997)
 Ekvadora skitalopo aŭ El Oro skitalopo (Scytalopus robbinsi) (1997)
 Jokotoko (Grallaria ridgelyi) (1999)
 Brundorsa mirmoterulo (Myrmotherula fjeldsaai) (1999)
 Monteta elenio (Myiopagis olallae) (2001)
 Magdalena skitalopo (Scytalopus rodriguezi) (2005)
 Stilesa skitalopo (Scytalopus stilesi) (2005)
 Sanktamarta kriĉostrigo (Megascops gilesi) (2017)
 Blugorĝa oreotroĥilo (Oreotrochilus cyanolaemus) (2018)
 Ampaja skitalopo (Scytalopus whitneyi) (2020)
 Blankavosta cistikolo (Cisticola anderseni) (2021)
 Kilombera cistikolo (Cisticola bakerorum) (2021)

Publikaĵoj de aŭ kun Niels Krabbe
Libroj:
 Fjeldså, J. & Krabbe, N. 1990. Birds of the high Andes. Copenhagen: Zoological Museum, University of Copenhagen, and Svendborg, Denmark: Apollo Books.
 Collar, N. J., Gonzaga, L. P., Krabbe, N., Madroño Nieto, A., Naranjo, L. G., Parker III, T. A. & Wege, D. C. 1992. Threatened Birds of the Americas. Cambridge, U.K.: International Council for Bird Preservation.
 Krabbe, N. K. & Schulenberg, T. S. 2003. Families Formicariidae (ground antbirds) and Rhinocryptidae (tapaculos). Pp. 682 – 731 and 748 – 787 en J. del Hoyo, A. Elliott kaj D. Christie, eld. Handbook of the Birds of the World. Vol. 8. Barcelona, Spain: Lynx Edicions.

Eksteraj ligiloj
 Birdovoĉoj registritaj de Niels Krabbe

Kategorio:Danaj ornitologoj